BDMS ลุ้นกำไรไตรมาส 2 แตะ 2.25 พันลบ. ทั้งปีทะลุ 9.53 พันลบ. แนะซื้อเป้า 29.30 บาท
BDMS ลุ้นกำไรไตรมาส 2 แตะ 2.25 พันลบ. ทั้งปีทะลุ 9.53 พันลบ. รายได้บริการลูกค้าไทย-ต่างชาติฟื้นเด่น แนะซื้อเป้า 29.30 บาท
BDMS ลุ้นกำไรไตรมาส 2 แตะ 2.25 พันลบ. ทั้งปีทะลุ 9.53 พันลบ. รายได้บริการลูกค้าไทย-ต่างชาติฟื้นเด่น แนะซื้อเป้า 29.30 บาท
27 มิ.ย. 2565

บล.โนมูระ พัฒนสิน ระบุในบทวิเคราะห์วันนี้ (24 มิ.ย.65) ว่า บริษัท กรุงเทพดุสิตเวชการ จำกัด (มหาชน) หรือ BDMS แนะนำซื้อ ราคาเป้าหมาย 29.30 บาท คาดกำไรไตรมาส 2/2565 อยู่ที่ 2,250 ล้านบาท  (โต 55% เทียบช่วงเดียวกันของปีก่อน, ลดลง 35% เทียบไตรมาสก่อนหน้า) ลดลงเทียบไตรมาสก่อนหน้า ตามปัจจัยฤดูกาล และสัดส่วนรายได้จากโควิดลดลง
โดยคาดกำไรปี 2565 โต 23% เทียบช่วงเดียวกันของปีก่อนที่ 9,530 ล้านบาท เติบโตดีกว่ากลุ่มฯ ตามรายได้จากการใช้บริการของลูกค้าทั่วไปเพิ่มขึ้นทั้งชาวไทยและต่างชาติที่ดีขึ้นอย่างต่อเนื่อง ฟื้นตัวเข้าใกล้ pre-COVID
ด้าน Valuation: ซื้อขายบน PER 22F ที่ 41 เท่า ยังเป็นจุดเข้าซื้อได้ หลังราคาปรับฐานลงมา และเป็นหุ้น defensive ที่เหมาะกับการ hedging ในสภาวะเงินเฟ้อ ราคาน้ำมันในระดับสูง บวกต่อ Wealth Effect กลุ่ม Middle east  และนโยบายถอดหน้ากากที่สาธารณะ มีโอกาสผู้ป่วยเพิ่มขึ้น คาดเพิ่มฐานลูกค้า